CELEX: C2004/094/70
Language: fi
Date: 2004-04-17 00:00:00
Title: Asia C-107/04: Tribunal Supremo, Sala de lo Contencioso-Administrativo 1.12.2003 tekemällään päätöksellä esittämä ennakkoratkaisupyyntö asiassa Comité Andaluz de Agricultura Ecológica vastaan Administración General del Estado

17.4.2004   
            
            
               FI
            
            
               Euroopan unionin virallinen lehti
            
            
               C 94/31
            
         Tribunal Supremo, Sala de lo Contencioso-Administrativo 1.12.2003 tekemällään päätöksellä esittämä ennakkoratkaisupyyntö asiassa Comité Andaluz de Agricultura Ecológica vastaan Administración General del Estado
   (Asia C-107/04)
   (2004/C 94/70)
   Tribunal Supremo, Sala de lo Contencioso-Administrativo on pyytänyt 1.12.2003 tekemällään päätöksellä, joka on saapunut yhteisöjen tuomioistuimeen 1.3.2004, Euroopan yhteisöjen tuomioistuimelta ennakkoratkaisua asiassa Comité Andaluz de Agricultura Ecológica vastaan Administración General del Estado, seuraaviin kysymyksiin:
   
               1)
            
            
               Onko maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annettua neuvoston asetusta (ETY) 2092/1991 (1), sellaisena kuin se on muutettuna 19.7.1999 annetulla neuvoston asetuksella (EY) 1804/1999 (2), tulkittava siten, että siinä katsotaan kaikkien jäsenvaltioiden osalta, että sanat ”Biológico” (biologinen) ja ”Ecológico” (luonnonmukainen) ja niistä johdetut etuliitteet ”Bio” ja ”Eco” ovat viittauksia, joiden perusteella ostaja voi kuvitella, että tuote tai sen ainesosat on valmistettu luonnonmukaisten tuotantosääntöjen mukaisesti?
            
         
               2)
            
            
               Onko maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annettua neuvoston asetusta (ETY) 2092/1991, sellaisena kuin se on muutettuna 19.7.1999 annetulla neuvoston asetuksella (EY) 1804/1999, tulkittava siten, että sen mukaan sanojen ”Biológico” (biologinen) ja ”Ecológico” (luonnonmukainen) ja niiden etuliitteiden ”Bio” ja ”Eco” käyttö on kaikissa jäsenvaltioissa rajoitettu tuotteisiin, jotka on tuotettu tässä asetuksessa luonnonmukaiselle tuotannolle asetettujen tuotantosääntöjen mukaisesti?
            
         
               3)
            
            
               Onko maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annettua neuvoston asetusta (ETY) 2092/1991, sellaisena kuin se on muutettuna 19.7.1999 annetulla neuvoston asetuksella (EY) 1804/1999, tulkittava siten, että siinä rajoitetaan espanjan kielen sanan ”Ecológico” (luonnonmukainen) ja etuliitteen ”Eco” käyttö tuotteisiin, jotka on tuotettu kyseisessä asetuksessa luonnonmukaiselle tuotannolle asetettujen tuotantosääntöjen mukaisesti siten, että se, että Espanjassa käytetään sanaa ”Biológico” (biologinen) ja etuliitettä ”Bio” tuotteissa, jotka eivät ole luonnonmukaisia, ei välttämättä ole yhteisön lainsäädännön vastaista, jos kyseinen sana ja etuliite ovat käytössä muuttuneet luonteeltaan yleisiksi, koska niitä ei käytetä Espanjassa osoittamaan elintarvikkeita, joilla on tiettyjä, luonnonmukaiseen tuotantomenetelmään liittyviä ominaisuuksia?
            
         
      (1)  Neuvoston asetus (ETY) N:o 2092/91, annettu 24 päivänä kesäkuuta 1991, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa. EYVL, erityispainos 1991, 15/nide 10, s. 124.
   
      (2)  Neuvoston asetus (EY) N:o 1804/1999, annettu 19 päivänä heinäkuuta 1999, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun asetuksen (ETY) N:o 2092/91 täydentämisestä siten, että asetus käsittää myös eläintuotannon. EYVL L 222, 24.8.1999, s. 1—28.